FRÖNSK STEMNING : Helga á spjalli við Vigdísi Finnbogadóttur . Helga Björnsson tískuhönnuður sýnir teikningar og skissur á sýningunni UN PEU PLUS í Hönnunarsafni Íslands . Helga starfaði um árabil í háborg tískunnar , París , hjá tískuhúsinu Louis Féraud . Þá hefur hún hannað búninga fyrir íslensk leikhús . Teikningar og skissur Helgu sýna svo ekki verður um villst að hún er næmur listamaður en með örfáum dráttum dregur hún fram sterkar tilfinningar og glæsileika . Ríkulegt hugarflug , ásamt kröfunni að ganga alltaf skrefi lengra í sköpunarferlinu , skilar myndum sem heilla . Mikil fjölbreytni er í verkum Helgu og sýningin varpar ljósi á krefjandi starf hönnuðar sem starfar eftir hröðum takti tískunnar . VELKOMIN : Helga Björnsson brosti breitt í Garðabænum þar sem hún sýnir nú skissur úr heimi hátískunnar í París þar sem hún starfaði um árabil . ÁNÆGJA : Harpa Þórsdóttir , safnstjóri Hönnunarsafnsins , hafði góða ástæðu til að brosa breitt , enda fengur í teikningum Helgu . Hér er hún með alltmúlígmanninum Helga Péturssyni sem var mættur til þess að skoða verk Helgu . FULLTRÚAR BÆJARINS : Sturla Þorsteinsson bæjarfulltrúi og Gunnar Einarsson , bæjarstjóri í Garðabæ , voru hressir . FELDSKERINN : Eggert feldskeri mætti vopnaður blómum til þess að fagna með Helgu . FLOTTAR MÆÐGUR : Vigdís Finnbogadóttir og Ástríður Magnúsdóttir , dóttir hennar , litu inn á sýningunni en sjálf er Vigdís að sýna föt og muni frá forsetatíð sinni í Hönnunarsafninu . MENNINGARHJÓN : Hjónin Þóra Kristjánsdóttir og Sveinn Einarsson létu sig ekki vanta . FÁIR DRÆTTIR : Í örfáum dráttum dregur Helga fram glæsileika og tilfinningu en sýningin varpar ljósi á starf hönnuðarins í hinum hraða heimi tískunnar .